
Bratislava 31.08.2026
O z n á m e n i e

Okresný úrad Bratislava, odbor starostlivosti o životné prostredie, oddelenie ochrany prírody a vybraných zložiek životného prostredia, ako vecne a miestne príslušný orgán štátnej správy ochrany prírody a krajiny okresného úradu na základe ust. § 68 písm. g) a h) zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon č. 543/2002 Z. z.“) a zákona č. 180/2013 Z. z. o organizácii miestnej štátnej správe a o zmene a doplnení niektorých zákonov v znení neskorších predpisov, v súlade s § 47 ods. 7 zákona č. 543/2002 Z. z. 

z v e r e j ň u j e

písomné oznámenie doručené dňa 21.08.2026 spoločnosťou Západoslovenská distribučná a.s, IČO: 36361518, Čulenova 6, 816 47 Bratislava v zastúpení spoločnosťou ELMAFT – Slovakia, s.r.o., IČO: 36838888, o plánovanom uskutočnení výrubu a oreze drvín v ochrannom pásme vedenia VVN. Predmetné práce na vzdušnom elektrickom vedení 110 kV, linka č. 8887/8888, sa vykonávajú z dôvodu zachovania jeho bezpečnej a bezporuchovej prevádzky na základe oprávnení, na pozemkoch p.č. „C – KN“:  9225/396, 9225/410, 9225/379, 9225/407, 21796/19, 9225/384, 9225/17, 9225/369, 9225/16, 9225/387, 9225/400 a „E – KN“: 1813/1, 1813/161, 15371, 15372, 15377/1, 1813/163, 1813/178, 1812/4, 1913/162, 1813/160, 1811/30, 1812/1, 1812/5, 9215/102, 1813/165, 15373/2, 1813/164, 1813/159, 1813/158, 1812/3, 15381/1, 1811/312, 1812/2 v k.ú. Nivy, ktorý plánuje vykonať z dôvodov podľa osobitných predpisov – § 11 ods. 1 písm. b) zákon č. 251/2012 Z.z. o energetike v znení neskorších predpisov Z.z. o tepelnej energetike v znení neskorších predpisov (Držiteľ povolenia alebo ním poverená osoba môže v nevyhnutnom rozsahu a vo verejnom záujme pri dodržaní podmienok ochrany životného prostredia odstraňovať a okliesňovať stromy a iné porasty, ktoré ohrozujú bezpečnosť alebo spoľahlivosť prevádzky energetických zariadení). 
Orgán ochrany prírody podľa § 47 ods. 8 zákona č. 543/2002 Z. z. v lehote 15 pracovných dní od doručenia oznámenia podľa odseku 7

a) vydá súhlasné stanovisko k oznámenému výrubu,

b) výrub obmedzí, zakáže alebo určí podmienky jeho uskutočnenia, ak si to vyžadujú záujmy   ochrany prírody a krajiny alebo

c) upozorní oznamovateľa výrubu, že nepodlieha oznamovacej povinnosti, ak zistí, že nejde o výrub podľa odseku 7. 

Na konanie podľa § 47 ods. 8 zákona č. 543/2002 Z. z. sa nevzťahujú predpisy o správnom konaní a zverejnené oznámenie nie je informáciou o začatom správnom konaní v zmysle  § 82 ods. 7  zákona č. 543/2002 Z. z. 

